
Parlamentul  României

Camera  Deputaţilor

                                                                     Bucureşti, 22.02.2001 








Nr. 61/XVIII/3

AVIZ

asupra proiectului de Lege pentru aprobarea Ordonanţei de urgenţă a Guvernului nr.192/2000 privind exceptarea de la plata accizelor a cantităţilor de 1000 tone de benzină şi 300 tone ulei mineral, acordate ca ajutor umanitar Republicii Moldova



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată cu adresa nr.71 din 19 februarie 2001, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.192/2000 privind exceptarea de la plata accizelor a cantităţilor de 1000 tone de benzină şi 300 tone ulei mineral, acordate ca ajutor umanitar Republicii Moldova.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii, au examinat proiectul de lege menţionat mai sus, în şedinţa din 21.02.2001.

 Membrii comisiei au examinat proiectul de lege, expunerea de motive care însoţeşte actul normativ, avizul Consiliului Legislativ nr.1243/30.10.2000 şi punctul de vedere trimis de Administraţia Naţională a Rezervelor de Stat, şi au hotărât avizarea favorabilă a actului normativ în forma adoptată de Senat la 12 februarie 2001.

Comisia pentru industrii şi servicii recomandă Ministerului Finanţelor Publice, ca la modificarea O.G. nr.27/2000 privind accizele, să se prevadă exceptarea de la plata accizelor în cazul operaţiunilor umanitare gratuite acordate de la rezervele de stat pentru produsele petroliere.



În raport de obiectul şi conţinutul său, proiectul de lege face parte din categoria legilor ordinare.

                    p.PREŞEDINTE,                                         SECRETAR,

                      Ioan Bivolaru                                             Aurelia Vasile

Expert,

Viorela Gondoş

